title: 2014/876/EÚ: Rozhodnutie Európskeho parlamentu a Rady z  26. novembra 2014 o mobilizácii prostriedkov Európskeho fondu na prispôsobenie sa globalizácii podľa bodu 13 Medziinštitucionálnej dohody z  2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/005 FR/GAD z Francúzska)

text:
               6.12.2014

               SK

               Úradný vestník Európskej únie

               L 350/7

         ROZHODNUTIE EURÓPSKEHO PARLAMENTU A RADY
   z 26. novembra 2014
   o mobilizácii prostriedkov Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/005 FR/GAD z Francúzska)

      (2014/876/EÚ)

   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (2), a najmä na jeho článok 12,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (3), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu veľkých štrukturálnych zmien v usporiadaní svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy, ktorou sa zaoberá nariadenie Európskeho parlamentu a Rady (ES) č. 546/2009 (4), alebo z dôvodu novej celosvetovej finančnej a hospodárskej krízy, a pomôcť im pri ich opätovnom začleňovaní do trhu práce.

               (2)

               EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa ustanovuje v článku 12 nariadenia (EÚ, Euratom) č. 1311/2013.

               (3)

               Francúzsko predložilo 6. júna 2014 žiadosť o mobilizáciu EGF v súvislosti s prepúšťaním v spoločnosti GAD société anonyme simplifiée vo Francúzsku a doplnilo ju o dodatočné informácie, ako je stanovené v článku 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               EGF by sa mal preto mobilizovať s cieľom poskytnúť finančný príspevok vo výške 918 000 EUR v súvislosti so žiadosťou Francúzska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2014 sa mobilizuje Európsky fond na prispôsobenie sa globalizácii s cieľom poskytnúť sumu 918 000 EUR vo viazaných a platobných rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 26. novembra 2014

            Za Európsky parlament

            predseda

         M. SCHULZ

            Za Radu

            predseda

         S. GOZI

      (1)  Ú. v. EÚ L 347, 20.12.2013, s. 855.

      (2)  Ú. v. EÚ L 347, 20.12.2013, s. 884.

      (3)  Ú. v. EÚ C 373, 20.12.2013, s. 1.

      (4)  Ú. v. EÚ L 167, 29.6.2009, s. 26.


title: 2014/493/Euratom: Rozhodnutie Rady zo 16. júna 2014 , ktorým sa schvaľuje, aby Európska komisia v mene Európskeho spoločenstva pre atómovú energiu uzavrela Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej

text:
               30.8.2014

               SK

               Úradný vestník Európskej únie

               L 260/739

         ROZHODNUTIE RADY
   zo 16. júna 2014,
   ktorým sa schvaľuje, aby Európska komisia v mene Európskeho spoločenstva pre atómovú energiu uzavrela Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej

      (2014/493/Euratom)

   RADA EURÓPSKEJ ÚNIE,
   so zreteľom na Zmluvu o Euratome, a najmä na jej článok 101 druhý odsek,
   so zreteľom na odporúčanie Európskej komisie,
   keďže:

               (1)

               Rada 15. júna 2009 poverila Komisiu začatím rokovaní s Moldavskou republikou o uzavretí novej dohody medzi Úniou a Moldavskou republikou s cieľom nahradiť dohodu o partnerstve a spolupráci (1).

               (2)

               S prihliadnutím na úzke vzťahy v minulosti a prehlbujúce sa väzby medzi zmluvnými stranami, ako aj na ich želanie posilniť a rozšíriť svoje vzťahy ambicióznym a inovačným spôsobom boli rokovania o Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“), úspešne ukončené parafovaním dohody 29. novembra 2013.

               (3)

               Komisia navrhuje Rade, aby sa dohoda podpísala v mene Únie a predbežne vykonávala v súlade s jej článkom 464 až do jej uzavretia k neskoršiemu dátumu.

               (4)

               Dohoda sa tiež vzťahuje na oblasti patriace do pôsobnosti Európskeho spoločenstva pre atómovú energiu, konkrétne oblasti uvedené v článku 77 písm. i) dohody.

               (5)

               Dohoda by sa preto mala v mene Európskeho spoločenstva pre atómovú energiu uzavrieť, a to pokiaľ ide o oblasti patriace do pôsobnosti Zmluvy o Euratome.

               (6)

               Na podpis a uzavretie dohody sa vzťahuje samostatný postup, pokiaľ ide o otázky patriace do pôsobnosti Zmluvy o Európskej únii a Zmluvy o fungovaní Európskej únie.

               (7)

               Podľa článku 102 Zmluvy o Euratome dohoda nemá nadobudnúť platnosť pre Európske spoločenstvo pre atómovú energiu skôr, ako členské štáty oznámia Európskej komisii, že dohoda sa stala vykonateľnou v súlade s ustanoveniami ich príslušných vnútroštátnych právnych predpisov.

               (8)

               Uzavretie dohody Komisiou konajúcou v mene Európskeho spoločenstva pre atómovú energiu by sa malo schváliť,

         PRIJALA TOTO ROZHODNUTIE:
   Článok 1
   Týmto sa v mene Európskeho spoločenstva pre atómovú energiu schvaľuje uzavretie Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej Európskou komisiou (2).
   Článok 2
   Toto rozhodnutie nadobúda účinnosť dňom nasledujúcim po jeho prijatí.

      V Luxemburgu 16. júna 2014

            Za Radu

            predseda

         G. KARASMANIS

      (1)  Dohoda o partnerstve a spolupráci medzi Európskymi spoločenstvami a ich členskými štátmi a Moldavskou republikou (Ú. v. ES L 181, 24.6.1998, s. 3).

      (2)  Text dohody je pripojený k rozhodnutiu o podpise v mene Európskej únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiou a ich členskými štátmi na jednej strane a Moldavskou republikou na strane druhej (pozri stranu 1 tohto úradného vestníka).


title: Rozhodnutie Európskeho parlamentu (EÚ) 2015/1685 z 29. apríla 2015 o absolutóriu za plnenie rozpočtu Eurojustu za rozpočtový rok 2013

text:
               30.9.2015

               SK

               Úradný vestník Európskej únie

               L 255/335

      ROZHODNUTIE EURÓPSKEHO PARLAMENTU (EÚ) 2015/1685
      z 29. apríla 2015
      o absolutóriu za plnenie rozpočtu Eurojustu za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Eurojustu za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Eurojustu za rozpočtový rok 2013 spolu s odpoveďami Eurojustu (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória orgánu za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (5), a najmä na jeho článok 36,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0091/2015),

         1.

            udeľuje absolutórium administratívnemu riaditeľovi Eurojustu za plnenie rozpočtu Eurojustu za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, administratívnemu riaditeľovi Eurojustu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 282.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. ES L 63, 6.3.2002, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Komisie z 8. októbra 2002 na základe ustanovení nariadenia Rady (ES) č. 3286/94 týkajúceho sa obchodných praktík, ktoré podporuje Kórea a ktoré ovplyvňujú obchod s komerčnými plavidlami (oznámené pod číslom dokumentu C(2002) 3652)

text:
Dôležité právne oznámenie

|

32002D0818

Úradný vestník L 281 , 19/10/2002 S. 0015 - 0017

		Rozhodnutie Komisiez 8. októbra 2002na základe ustanovení nariadenia Rady (ES) č. 3286/94 týkajúceho sa obchodných praktík, ktoré podporuje Kórea a ktoré ovplyvňujú obchod s komerčnými plavidlami(oznámené pod číslom dokumentu C(2002) 3652)(2002/818/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 3286/94 z 22. decembra 1994, ktorým sa stanovujú postupy spoločenstva v oblasti spoločnej obchodnej politiky s cieľom zabezpečiť uplatňovanie práv spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie [1], v znení nariadenia (ES) č. 356/95 [2], najmä na jeho články 13 a 14,po porade s Poradným výborom,keďže:A. POSTUP(1) 24. októbra 2000 prijala Komisia sťažnosť podľa článku 3 a článku 4 nariadenia Rady (ES) č. 3286/94 (ďalej len "nariadenie"). Sťažnosť predložil Výbor združení lodiarov Európskej únie (CESA).(2) Sťažnosť sa týkala určitých údajných kórejských obchodných praktík, ktoré nepriaznivo vplývajú na predaj komerčných plavidiel spoločenstva [3]. Sťažnosť obsahovala najmä informácie o nepriaznivých vplyvoch na obchod a o škodách, ktoré utrpeli lodiari zo spoločenstva, spôsobených tým, že Kórejská republika poskytuje kórejským lodiarskym spoločnostiam dotácie alebo ich iným spôsobom zvýhodňuje a tým porušuje články 3 a 5 Dohody Svetovej obchodnej organizácie o dotáciách a vyrovnávacích opatreniach (Dohoda SCM). Sťažovateľ na základe toho požiadal Komisiu, aby prijala potrebné opatrenia.(3) Sťažnosť obsahovala dôkazy dostatočné na zdôvodnenie začiatku vyšetrovacieho postupu spoločenstva podľa článku 8 nariadenia. Komisia v dôsledku toho po porade s členskými štátmi v rámci Poradného výboru, ktorá sa konala 2. decembra 2000 [4], začala vykonávať tento postup.(4) Po začatí vyšetrovacieho postupu Komisia vykonala vyšetrovanie, ktoré viedlo k ďalej uvedeným záverom.B. ZISTENIA TÝKAJÚCE SA EXISTENCIE PREKÁŽKY OBCHODU(5) Vyšetrovanie bolo zamerané proti dotáciám, ktoré údajne poskytla vláda Kórejskej republiky svojmu lodiarskemu priemyslu, ktoré zvýhodnili výrobu v období od roku 1997 do roku 2000 a ktoré budú zvýhodňovať výrobu v budúcnosti. Údajné kórejské dotácie zahrnovali financovanie vývozných kvót, odpúšťanie dlhov, výmeny dlhov za kmeňové akcie, znižovanie úrokov a osobitné daňové úľavy v kontexte preferenčných reštrukturalizačných balíkov opatrení poskytovaných kvôli záchrane rôznych lodiarskych podnikov pred bezprostredne hroziacim finančným zrútením.(6) Kórejské lodiarske podniky Samho Heavy Industries, Daedong Shipbuilding Co., Daewoo Shipbuilding and Marine Engineering, Hyundai Heavy Industries, Hyundai Mipo, Samsung Heavy Industries and Hanjin Heavy Industries & Construction Co. tvrdili, že boli zvýhodnené dotáciami od kórejskej vlády.(7) Komisia vzhľadom na údajné kórejské dotácie, ktoré boli výslovne predmetom sťažnosti, zistila toto:Záruky za vyplatenie preddavkov (náhrad) a pôžičky pred dodaním lodí poskytované štátnou Kórejskou exportno-importnou bankou (KEXIM)(8) Bolo zistené, že KEXIM poskytuje záruku za to, že zahraničnému kupcovi budú vrátené všetky platby preddavkov, ktoré poukázal niektorej kórejskej lodenici, v prípade, že táto kórejská lodenica nesplní svoje záväzky vyplývajúce z príslušnej zmluvy. Bolo zistené, že KEXIM poskytuje lodeniciam pôžičky pred dodaním lodí, ktorými financuje výrobné náklady na stavbu lodí, ako sú ceny surovín, náklady na prácu a režijné náklady, až do uskutočnenia dodávky lodí. Bolo zistené, že program APRG a pôžičky pred dodaním lodí tvoria zakázané dotácie podľa článku 3 ods. 1 písm. a) Dohody SCM.Odpúšťanie dlhov, výmeny dlhov za kmeňové akcie a znižovanie úrokov zo strany štátnych a vládou kontrolovaných bánk(9) Bolo zistené, že Kórea formou odpustenia dlhov, výmeny dlhov za kmeňové akcie a zníženia úrokov zo strany vládou vlastnených a vládou kontrolovaných bánk poskytla dotácie v zmysle článku 1 Dohody SCM týmto lodeniciam:- Samho Heavy Industries,- Daedong Shipbuilding Co. [5] a- Daewoo Shipbuilding and Marine Engineering.(10) Existuje evidentný dôkaz o tom, že dotácie na reštrukturalizáciu podnikov sú osobitnými dotáciami v zmysle článku 2 ods. 1 Dohody SCM.Osobitné daňové úľavy(11) Bolo zistené, že spoločnosť Daewoo Shipbuilding and Marine Engineering získala výhody z dvoch daňových programov vytvorených na základe Osobitného zákona na kontrolu nakladania s daňami (osobitné zdanenie nepeňažného príspevku a osobitné zdanenie výroby) obmedzených na spoločnosti, v ktorých prebieha podniková reštrukturalizácia, teda tieto programy sú z tohto dôvodu špecifické.Záver(12) Komisia je toho názoru, že sťažovateľovo obvinenie z poskytovania dotácií je dobre podložené a že kórejské praktiky vytvárajú prekážku obchodu v zmysle článku 2 ods. 1 nariadenia, pretože sú v rozpore s článkami 3 a 5 Dohody SCM.C. ZISTENIA TÝKAJÚCE SA NEPRIAZNIVÝCH VPLYVOV NA OBCHOD(13) Bolo zistené, že v priebehu obdobia vyšetrovania trpel priemysel spoločenstva nepriaznivými vplyvmi v zmysle článku 5 Dohody SCM a článku 2 ods. 3 a článku 2 ods. 4 nariadenia vo forme škôd v zmysle článku 5 ods. a) Dohody SCM, a to negatívnymi vplyvmi na podiel na trhu, využitie kapacít, zisky, predajné ceny, zamestnanosť, investície, a vo forme vážneho dopadu v zmysle článku 5 ods. c) Dohody SCM, a to významným podhodnotením cien, poklesom cien a stratovým predajom. Pri posudzovaní podľa sektora nepriaznivými vplyvmi utrpeli kontajnerové lode a produktové a chemické tankové lode.(14) V novembri 2001 CESA požiadal Komisiu, aby vyšetrila, či priemysel spoločenstva utrpel nepriaznivými vplyvmi v priebehu obdobia trvajúceho 13 mesiacov od skončenia pôvodného obdobia vyšetrovania (t. j. od 1. decembra 2000 do 31. decembra 2001). Doplňujúcim vyšetrovaním boli potvrdené zistenia prvého vyšetrovania. Pokiaľ ide o sektor lodí na prepravu skvapalneného zemného plynu (LNG), bolo zistené, že je potrebné vykonať ďalšie vyšetrovanie kvôli zisteniu, či by vývoj pozorovaný v rokoch 2000 a 2001 viedol počas dlhšieho obdobia k trvalému trendu. Komisia bude pokračovať v monitorovaní trhu, najmä pokiaľ ide o sektory kontajnerových lodí, produktových a chemických tankových lodí a lodí na prepravu LNG.D. PRÍČINNÁ VÄZBA(15) Bolo zistené, že vyššie uvedené dotácie, ktoré umožnili kórejským lodeniciam zvýšiť objem predaja a zväčšiť podiel na trhu, ako aj výrazne znížiť ich predajné ceny a významne podhodnotiť ceny, ako bolo zistené v priebehu obdobia vyšetrovania, vyvolali nepriaznivé vplyvy na priemysel spoločenstva. Tieto závery boli potvrdené doplňujúcim vyšetrovaním.E. ZÁUJEM SPOLOČENSTVA(16) Lodiarsky priemysel v spoločenstve predstavuje veľmi dôležitý sektor hospodárskej činnosti, pokiaľ ide o zamestnanosť buď priamu v lodeniciach, alebo nepriamu v dodávateľských alebo subdodávateľských spoločnostiach. Na základe dostupných informácií sa zdá vhodné predpokladať, že keby boli kórejské dotácie zastavené, priemysel spoločenstva by mohol znovu získať aspoň časť svojich stratených podielov na trhu a zvýšiť svoju ziskovosť.F. ZÁVERY(17) Okrem vyššie uvedenej analýzy Komisia prichádza k záveru, že Kórea poskytla svojmu lodiarskemu priemyslu vývozné a žalovateľné dotácie v zmysle Dohody SCM a vyvolala nepriaznivé vplyvy na priemysel spoločenstva.(18) Zabezpečenie toho, aby partneri WTO v plnom rozsahu plnili svoje záväzky, má najvyššiu dôležitosť pre spoločenstvo, ktoré sa samo zaviazalo plniť rovnaké záväzky. Pre dobré fungovanie systému mnohostranného obchodu má základný význam konzistentne potláčať údajné praktiky nezlúčiteľné s WTO.(19) Komisia prediskutovala túto záležitosť s kórejskými orgánmi s cieľom nájsť vzájomne dohodnuté riešenie. Keďže však nebolo možné nájsť žiadne vzájomne dohodnuté riešenie, je potrebné začať vykonávať postup v rámci Dohody WTO o riešení sporov a konkrétnejšie podľa príslušných ustanovení Dohody SCM,ROZHODLA TAKTO:Jediný článok1. Ukazuje sa, že poskytovanie dotácií určitým kórejským výrobcom komerčných plavidiel je nezlúčiteľné so záväzkami tejto krajiny vyplývajúcimi z Dohody o Svetovej obchodnej organizácii, najmä na základe Dohody SCM, vytvára "prekážku obchodu" v zmysle článku 2 ods. 1 nariadenia (ES) č. 3286/94.2. Spoločenstvo začne proti Kórei súdne konanie na riešenie sporov na základe Dohody o pravidlách a postupoch riešenia sporov a iných príslušných ustanovení WTO s cieľom zabezpečiť odstránenie tejto prekážky obchodu.V Bruseli 8. októbra 2002Za KomisiuPascal Lamyčlen Komisie[1] Ú. v. ES L 349, 31.12.1994, s. 71.[2] Ú. v. ES L 41, 23.2.1995, s. 3.[3] Postihnutými výrobkami sú komerčné plavidlá pre medzinárodný obchod, medzi ktoré konkrétnejšie patria: lode na prepravu sypaných nákladov, kontajnerové lode, ropné tankové lode, produktové a chemické tankové lode, lode na prepravu skvapalneného zemného plynu, osobné a ro/ro trajekty, iné nenákladné plavidlá (vrátane pobrežných plavidiel) a výletné lode.[4] Ú. v. ES C 345, 2.12.2000.[5] Spoločnosť Deadong pri výkone postupu nespolupracovala, boli však získané dôkazy o tom, že aj ona mala výhody z reštrukturalizačného procesu.--------------------------------------------------


title: 2004/782/ES: Rozhodnutie Komisie z 19. novembra 2004 o prijatí záväzku, ponúknutého v súvislosti s antidumpingovým postupom, ktorý sa týka dovozu karbidu kremíka pochádzajúceho, okrem iného, z Ukrajiny

text:
               20.11.2004

               SK

               Úradný vestník Európskej únie

               L 344/37

      ROZHODNUTIE KOMISIE

   z 19. novembra 2004
   o prijatí záväzku, ponúknutého v súvislosti s antidumpingovým postupom, ktorý sa týka dovozu karbidu kremíka pochádzajúceho, okrem iného, z Ukrajiny
   (2004/782/ES)
   KOMISIA EURÓPSKYCH SPOLOČENSTIEV,
   So zreteľom na Zmluvu o založení Európskeho spoločenstva,
   So zreteľom na nariadenie Rady (ES) č. 384/96 z 22. decembra 1995 o ochrane pred dumpingovým dovozom z nečlenských krajín Európskeho spoločenstva (1) („základné nariadenie“) a najmä články 8, 21 a 22 ods. (c) tohto nariadenia,
   Po porade s Poradným výborom,
   Keďže:
   A.   POSTUP

               (1)

               Nariadením (ES) č. 1100/2000 (2) zaviedla Rada definitívne antidumpingové clo na dovoz karbidu kremíka pochádzajúceho, okrem iného, z Ukrajiny („platné opatrenia“).

               (2)

               V marci 2004 Komisia oznámila prostredníctvom uverejnenia oznamu v Úradnom vestníku Európskej únie (3) začiatok čiastočného dočasného prehodnocovania platných opatrení ohľadom dovozu uvedeného produktu pochádzajúceho, okrem iného, z Ukrajiny za účelom zistiť, či by sa tieto opatrenia mali zmeniť a doplniť, aby sa tak zohľadnili určité dôsledky rozšírenia Európskej únie na 25 členských štátov („rozšírenie“).

               (3)

               Rada dospela k záveru, že je v záujme spoločenstva upraviť dočasné prispôsobenie platných opatrení za účelom zabrániť náhlemu a zvlášť negatívnemu dopadu na dovozcov a spotrebiteľov v desiatich nových členských štátoch pristupujúcich k Európskej únii („európska desiatka“) bezprostredne po rozšírení. Predpokladalo sa, že najvhodnejším prostriedkom na dosiahnutie tohto cieľa je prijať záväzok ponúkaný spolupracujúcou stranou s určením hraničného objemu.

               (4)

               V tejto súvislosti Komisia rozhodnutím 2004/498/ES (4) prijala ako osobitné opatrenie krátkodobý záväzok od vyvážajúceho výrobcu na Ukrajine (akciovej spoločnosti Zaporozhsky Abrasivny Combinat).

               (5)

               Za účelom upraviť oslobodenie od antidumpingových ciel, ktoré umožnilo prijatie záväzku bolo nariadenie (ES) č. 1100/2000 zmenené a doplnené nariadením (ES) č. 991/2004.

               (6)

               V rozhodnutí č. 2004/498/ES bolo ustanovené, že prijatie záväzku bude obmedzené na počiatočné obdobie šiestich mesiacov („pôvodné obdobie“), čím nie je dotknuté riadne trvanie platných opatrení, a zanikne po uplynutí tohto obdobia, pokiaľ Komisia nebude považovať za vhodné predĺžiť dobu jeho uplatňovania.

               (7)

               V tejto súvislosti Komisia skúmala, či výnimočné a negatívne podmienky pre zúčastnené strany v krajinách európskej desiatky, ktoré viedli k prijatiu tohto záväzku ešte pretrvávajú. V rámci celkového zhodnotenia bolo zhodnotené aj dodržanie záväzku spomenutou spoločnosťou.

         B.   ZHODNOTENIE
   1.   Obsah predmetného záväzku

               (8)

               Existujúci záväzok, ktorý uvedená spoločnosť ponúka ju zaväzuje, okrem iného, realizovať vývoz zákazníkom v krajinách európskej desiatky v súlade so svojím bežným obchodným profilom v rámci hraničného objemu stanoveného na základe predošlých, bežných vývozných tokov do krajín európskej desiatky.

               (9)

               Ustanovenia záväzku tiež uvedenú spoločnosť zaväzujú poskytnúť Komisii pravidelné a podrobné informácie v podobe mesačnej správy o objeme predaja v krajinách európskej desiatky (alebo predaja sprostredkovaného akoukoľvek zúčastnenou stranou v rámci Spoločenstva) a prijať inšpekčné návštevy zo strany Komisie. Za účelom toho, aby sa umožnilo celkové sledovanie účinnosti týchto záväzkov poskytli písomný súhlas aj bežní odberatelia vývozcu v krajinách európskej desiatky, ktorým potvrdili, že umožnia inšpekčné návštevy priamo vo svojich priestoroch.

         2.   Súlad s predmetným záväzkom

               (10)

               Inšpekčné návštevy u vyvážajúceho výrobcu a u niektorých z jeho bežných odberateľov v krajinách európskej desiatky potvrdili, že uvedená spoločnosť neprekročila úroveň hraničného objemu, ktorý záväzok ustanovuje. Ďalej bolo zistené, že spoločnosť celkovo udržala svoj bežný obchodný profil vo vzťahu k jednotlivým odberateľom v krajinách európskej desiatky. Podľa dostupných údajov naviac nedošlo k zjavným presunom objemov dovozu uvedeného produktu, ktorý bol na základe záväzku oslobodený od antidumpingových ciel z krajín európskej desiatky do krajín európskej pätnástky.

         3.   Analýza podmienok ďalšieho prijatia záväzkov

               (11)

               Analýza mesačných správ, ktoré uvedená spoločnosť predkladala Komisii v spojení s dostupnými oficiálnymi štatistickými údajmi poukázala na to, že stále existuje značný rozdiel medzi cenami uvedeného produktu v krajinách európskej desiatky a krajinách európskej pätnástky. Naviac sa zaznamenal pokles v objeme dovozu z Ukrajiny do krajín európskej desiatky od rozšírenia, avšak ako sa uvádza v bode (30) nariadenia (ES) č. 991/2004, bol zaznamenaný neobvyklý nárast v objeme dovozu pred rozšírením v roku 2003 a počas prvých mesiacov roku 2004. Predpokladá sa, že táto skutočnosť mohla tiež prispieť k poklesu objemu dovozu do krajín európskej desiatky po rozšírení.

         C.   ZÁVER
   1.   Prijatie záväzku

               (12)

               S ohľadom na skutočnosť, že výnimočné a negatívne podmienky, ktoré prevládali pred rozšírením, a ktoré si vyžiadali záväzok stále pretrvávajú a skutočnosť, že ustanovenia záväzku boli počas počiatočného obdobia jej uplatňovania uvedenou spoločnosťou dodržané, prevláda názor, že prijatie záväzku, ktorý uvedená spoločnosť ponúka na ďalšie obdobie je opodstatnené.

               (13)

               Pokiaľ ide o dĺžku tohto ďalšieho obdobia, prevláda názor, že ak by obdobie uplatňovania bolo dlhšie ako šesť mesiacov, nezodpovedalo by to prechodnej povahe tohto záväzku, preto sa prijatie vzťahuje len na obdobie od 21. novembra 2004 do 20. mája 2005 („konečné obdobie“).

               (14)

               Pokiaľ ide o úroveň hraničného objemu, ktorá sa má vzťahovať na konečné obdobie, bola táto úroveň vypočítaná podľa tej istej metodiky, ktorá bola použitá na stanovenie hraničného objemu na pôvodné obdobie.

               (15)

               V súlade s nariadením (ES) č. 991/2004 zaväzuje tento záväzok vyvážajúceho výrobcu rešpektovať hraničný objem dovozu a za účelom umožniť sledovanie záväzkov sa uvedený vyvážajúci výrobca tiež zaviazal celkove dodržiavať svoj bežný profil predaja vo vzťahu k jednotlivým odberateľom v krajinách európskej desiatky. Vyvážajúci výrobca si je rovnako vedomý toho, že v prípade, ak sa zistí, že tento profil predaja sa podstatne zmení alebo nebude možné záväzok akýmkoľvek spôsobom sledovať, Komisia je oprávnená odvolať prijatie záväzku spoločnosti, čo bude mať za následok zavedenie definitívnych antidumpingových ciel namiesto záväzku, alebo môže upraviť úroveň hraničného objemu, alebo môže podniknúť iné potrebné kroky.

               (16)

               Záväzok tak isto obsahuje podmienku, že v prípade jej porušenia akýmkoľvek spôsobom bude Komisia oprávnená odvolať prijatie tohto záväzku, čo bude mať za následok zavedenie definitívnych antidumpingových ciel namiesto tohto záväzku.

               (17)

               Spoločnosť bude poskytovať Komisii aj pravidelné a podrobné informácie o objeme vývozu do spoločenstva, čo znamená, že Komisia môže efektívne sledovať tento záväzok.

               (18)

               Za účelom umožniť Komisii efektívne sledovanie toho, či spoločnosť dodržiava záväzky platí, že v prípade, že príslušnému colnému orgánu bude adresovaná požiadavka na bezcolné odbavenie dodávky v súlade so záväzkom, bude oslobodenie od cla závisieť od predloženia faktúry, ktorá obsahuje minimálne informácie, ktoré sú uvedené v prílohe nariadenia Rady (ES) 991/2004. Informácie v tomto rozsahu sú tiež potrebné na to, aby colné orgány mohli s dostatočnou presnosťou zistiť, či dodávka zodpovedá príslušným obchodným dokladom. Ak nebude predložená takáto faktúra, alebo ak predložená faktúra nebude zodpovedať dodávke, ktorú colný orgán odbavuje, vznikne naopak povinnosť uhradiť príslušné antidumpingové clo.

         2.   Oboznámenie zúčastnených strán

               (19)

               Všetky zúčastnené strany, ktoré svoju účasť deklarovali, boli oboznámené so zámerom prijať tento záväzok. Priemysel Spoločenstva predostrel obavy, že došlo k možnému presunu objemu ukrajinského karbidu kremíka do krajín európskej pätnástky, avšak počas inšpekčnej návštevy Komisie sa zistilo, že predmetný karbid kremíka nebol ukrajinského pôvodu. Priemysel Spoločenstva napriek tomu vyjadril názor, že záväzok by sa nemal prijať.

               (20)

               Kým postoj priemyslu Spoločenstva v súvislosti s prijatím záväzku bol vzatý na vedomie, je zároveň potrebné vziať do úvahy situáciu a požiadavky dovozcov a spotrebiteľov v krajinách európskej desiatky. Vzhľadom na význam ďalšieho zásobovania odberateľov v krajinách európskej desiatky sa po bližšom zvážení má za to, že táto skutočnosť má väčšiu váhu ako obavy priemyslu Spoločenstva.

               (21)

               Neboli predložené žiadne tvrdenia ani návrhy, na základe ktorých by Komisia zmenila svoj názor na túto záležitosť,

         ROZHODLA TAKTO:
   Článok 1
   Týmto sa prijíma záväzok, ktorý ponúkol dole uvedený vyvážajúci výrobca v súvislosti s antidumpingovým postupom ohľadom dovozu karbidu kremíka pochádzajúceho z Ukrajiny:

               Krajina

               Spoločnosť

               Dodatočný číselný znak TARIC

               Ukrajina

               (22) Vyrába, vyváža a prvému nezávislému odberateľovi v Spoločenstve v pozícii dovozcu dodáva akciová Spoločnosť „Zaporozhsky Abrasivny Combinat“, Zaporozhye, Ukrajina

               A523

         Článok 2
   Toto rozhodnutie nadobúda účinnosť na nasledujúci deň po jeho uverejnení v Úradnom vestníku Európskej únie a bude účinným do 20. mája 2005.

      V Bruseli 19. novembra 2004

            Za Komisiu

         Pascal LAMY

            Člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 461/2004 (Ú. v. EÚ L 77, 13.3.2004, s. 12).

      (2)  Ú. v. ES L 125, 26.5.2000, s. 3. Nariadenie naposledy zmenené a doplnené nariadením (ES) č. 991/2004 (Ú. v. EÚ L 182, 19.5.2004, s. 18).

      (3)  Ú. v. EÚ C 70, 20.3.2004, s. 15.

      (4)  Ú. v. EÚ L 183, 20.5.2004, s. 88.


title: 2006/735/ES: Rozhodnutie Rady z  27. júna 2005 o uzavretí Dohody medzi Európskym spoločenstvom a Čilskou republikou o určitých aspektoch leteckých služieb

text:
               31.10.2006

               SK

               Úradný vestník Európskej únie

               L 300/53

      ROZHODNUTIE RADY

   z 27. júna 2005
   o uzavretí Dohody medzi Európskym spoločenstvom a Čilskou republikou o určitých aspektoch leteckých služieb
   (2006/735/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvou vetou prvého pododseku a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               Rada 5. júna 2003 rozhodla poveriť Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách dohodou so Spoločenstvom.

               (2)

               Komisia v mene Spoločenstva dojednala Dohodu s Čilskou republikou o určitých aspektoch leteckých služieb v súlade s mechanizmami a smernicami uvedenými v prílohe k tomuto rozhodnutiu.

               (3)

               Dohoda bola podpísaná v mene Spoločenstva s výhradou jej možného uzavretia k neskoršiemu dátumu.

               (4)

               Dohoda by sa mala schváliť,

         ROZHODLA TAKTO:
   Článok 1
   Dohoda medzi Európskym spoločenstvom a Čilskou republikou o určitých aspektoch leteckých služieb sa týmto schvaľuje v mene Spoločenstva.
   Text dohody je pripojený k tomuto rozhodnutiu (1).
   Článok 2
   Týmto sa predseda Rady poveruje určiť osobu splnomocnenú na vydanie oznámenia ustanoveného v článku 8 ods. 1 dohody.

      V Luxemburgu 27. júna 2005

            Za Radu

            predseda

         L. LUX

      (1)  Pozri stranu 46 tohto úradného vestníka.


title: 2006/114/ES: Rozhodnutie Rady zo  14. februára 2006  o predĺžení obdobia uplatňovania opatrení stanovených v rozhodnutí 2002/148/ES o ukončení porád so Zimbabwe podľa článku 96 Dohody o partnerstve medzi krajinami AKT a ES

text:
               18.2.2006

               SK

               Úradný vestník Európskej únie

               L 48/26

      ROZHODNUTIE RADY

   zo 14. februára 2006
   o predĺžení obdobia uplatňovania opatrení stanovených v rozhodnutí 2002/148/ES o ukončení porád so Zimbabwe podľa článku 96 Dohody o partnerstve medzi krajinami AKT a ES
   (2006/114/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na druhý pododsek jej článku 300 ods. 2,
   so zreteľom na internú dohodu (1) o opatreniach, ktoré sa majú prijať, a postupoch, ktoré sa majú dodržiavať pri uplatňovaní Dohody o partnerstve medzi krajinami AKT a ES, podpísanej v Cotonou 23. júna 2000 (2), najmä na jej článok 3,
   so zreteľom na návrh Komisie,
   keďže:

               (1)

               V súlade s rozhodnutím 2002/148/ES (3) porady, ktoré sa uskutočnili so Zimbabwianskou republikou podľa článku 96 ods. 2 písm. c) Dohody o partnerstve medzi krajinami AKT a ES, boli ukončené a boli prijaté primerané opatrenia, ktoré sú uvedené v prílohe k tomuto rozhodnutiu.

               (2)

               V súlade s rozhodnutím 2005/139/ES (4) uplatňovanie opatrení stanovených v článku 2 rozhodnutia 2002/148/ES, predĺžené do 20. februára 2004 rozhodnutím 2003/112/ES (5) a do 20. februára 2005 rozhodnutím 2004/157/ES (6) bolo predĺžené do 20. februára 2006.

               (3)

               Vláda v Zimbabwe naďalej porušuje základné prvky stanovené v článku 9 Dohody o partnerstve medzi krajinami AKT a ES a súčasná situácia v krajine nezaručuje dodržiavanie ľudských práv, demokratických zásad a zásad právneho štátu.

               (4)

               Obdobie uplatňovania opatrení by sa preto malo predĺžiť,

         ROZHODLA TAKTO:
   Článok 1
   Obdobie uplatňovania opatrení stanovených v článku 2 rozhodnutia 2002/148/ES sa predlžuje do 20. februára 2007. Tieto opatrenia podliehajú stálemu preskúmaniu.
   List uvedený v prílohe k tomuto nariadeniu je určený prezidentovi Zimbabwe.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 14. februára 2006

            Za Radu

            predseda

         K.-H. GRASSER

      (1)  Ú. v. ES L 317, 15.12.2000, s. 376.

      (2)  Ú. v. ES L 317, 15.12.2000, s. 3.

      (3)  Ú. v. ES L 50, 21.2.2002, s. 64.

      (4)  Ú. v. EÚ L 48, 19.2.2005, s. 28.

      (5)  Ú. v. EÚ L 46, 20.2.2003, s. 25.

      (6)  Ú. v. EÚ L 50, 20.2.2004, s. 60.

      PRÍLOHA
      Brusel
      Európska únia mimoriadne zdôrazňuje ustanovenia článku 9 Dohody o partnerstve medzi krajinami AKT a ES. Dodržiavanie ľudských práv, demokratické inštitúcie a právny štát predstavujú základné prvky dohody o partnerstve a tým aj základ našich vzťahov.
      Európska únia Vás listom z 19. februára 2002 informovala o svojom rozhodnutí uzavrieť porady, ktoré prebehli podľa článku 96 Dohody o partnerstve medzi krajinami AKT a ES, a prijať „primerané opatrenia“ v zmysle článku 96 ods. 2 písm. c) tejto dohody.
      Európska únia Vás listami z 19. februára 2003, 19. februára 2004 a 18. februára 2005 informovala o svojom rozhodnutí nezrušiť tieto primerané opatrenia a predĺžiť ich obdobie uplatňovania najskôr do 20. februára 2004, potom do 20. februára 2005 a nakoniec do 20. februára 2006.
      Dnes, po 12 mesiacoch, sa Európska únia domnieva, že vláda Vašej krajiny nedosiahla výrazný pokrok v piatich oblastiach uvedených v rozhodnutí Rady z 18. februára 2002.
      Vzhľadom na uvedené skutočnosti nepovažuje Európska únia zrušenie primeraných opatrení za možné a rozhodla sa predĺžiť obdobie ich uplatňovania do 20. februára 2007. Európska únia bude pozorne sledovať vývoj v Zimbabwe a ešte raz by rada zdôraznila, že neznevýhodňuje občanov Zimbabwe a bude pokračovať v prispievaní k operáciám humanitárnej povahy a projektom priamej podpory obyvateľstva, najmä pokiaľ ide o projekty v sociálnom sektore a v oblasti demokratizácie, dodržiavania ľudských práv a právneho štátu, ktorých sa príslušné opatrenia netýkajú.
      Európska únia by chcela pripomenúť, že uplatňovanie primeraných opatrení podľa článku 96 Dohody o partnerstve medzi krajinami AKT a ES nepredstavuje prekážku politického dialógu, ktorý je určený ustanoveniami článku 8 tej istej dohody. V tomto duchu by Európska únia chcela zdôrazniť, že pripisuje význam budúcej spolupráci medzi ES a Zimbabwe a chce vyjadriť svoju pripravenosť zapojiť sa, v okamihu splnenia podmienok, do plánovania post 9. EDF a považuje to za príležitosť na dialóg medzi týmito dvoma partnermi.
      S týmto cieľom si Európska únia želá, aby ste Vy a Vaša vláda urobili všetko, čo je vo Vašich silách, na obnovenie dodržiavania základných zásad zakotvených v dohode o partnerstve spôsobom, ktorý by umožnil obnoviť našu spoluprácu vo chvíli, keď to podmienky dovolia.
      Prijmite, prosím, pán prezident, výraz mojej najhlbšej úcty.

            Za Komisiu

         A. PIEBALGS

            Za Radu

         K.-H. GRASSER


title: Rozhodnutie Stáleho výboru štátov EZVO č. 5/2016/SC z 22. septembra 2016 so zreteľom na audit programov a projektov v rámci finančného mechanizmu (2014 – 2021) [2017/315]

text:
               23.2.2017

               SK

               Úradný vestník Európskej únie

               L 45/18

         ROZHODNUTIE STÁLEHO VÝBORU ŠTÁTOV EZVO č. 5/2016/SC
   z 22. septembra 2016
   so zreteľom na audit programov a projektov v rámci finančného mechanizmu (2014 – 2021) [2017/315]
   STÁLY VÝBOR ŠTÁTOV EZVO
   so zreteľom na Dohodu o Európskom hospodárskom priestore (ďalej len „Dohoda o rozšírení EHP“),
   so zreteľom na Dohodu medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2014 – 2021,
   so zreteľom na protokol 38c o finančnom mechanizme EHP (2014 – 2021), ktorý bol uvedenou Dohodou medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2014 – 2021 vložený do Dohody o EHP,
   so zreteľom na Dohodu medzi Nórskym kráľovstvom a Európskou úniou o nórskom finančnom mechanizme na obdobie rokov 2014 – 2021,
   so zreteľom na rozhodnutie Stáleho výboru štátov EZVO č. 2/2016/SC z 2. júna 2016, ktorým sa mení rozhodnutie Stáleho výboru štátov EZVO č. 4/2004/SC z 3. júna 2004, ktorým bol zriadený Výbor pre finančný mechanizmus,
   so zreteľom na rozhodnutie Stáleho výboru štátov EZVO č. 3/2016/SC z 2. júna 2016, ktorým sa rozširujú úlohy Úradu pre finančný mechanizmus EHP a nórsky finančný mechanizmus,
   so zreteľom na rozhodnutie Výboru Dozorného úradu EZVO a Súdu EZVO č. 5/2002 z 23. októbra 2002 o mandáte Rady audítorov EZVO (štáty EZVO, ktoré sú aj členmi Európskeho hospodárskeho priestoru, teda Island, Nórsko, Lichtenštajnsko),
   ROZHODOL TAKTO:
   Článok 1
   Rada audítorov pôsobí ako najvyšší orgán pre audit programov a projektov v rámci finančného mechanizmu EHP na obdobie rokov 2014 – 2021 (ďalej „finančný mechanizmus EHP“). To zahŕňa audit programov a projektov v štátoch prijímajúcich prostriedky, audit riadenia programov a projektov štátmi prijímajúcimi prostriedky a audit uplatňovania finančného mechanizmu EHP. Rada audítorov môže takisto uskutočniť audit úradu pre finančný mechanizmus s ohľadom na finančný mechanizmus EHP.
   Článok 2
   Rada audítorov pozostáva zo štátnych príslušníkov štátov EZVO, ktoré sú zmluvnou stranou Dohody o EHP, a prednostne z členov najvyšších kontrolných inštitúcií v štátoch EZVO. Musia byť úplne nezávislí. Pracovník EZVO nemôže byť vymenovaný za audítora, pokiaľ neuplynie obdobie troch rokov od ukončenia jeho zamestnania v ktorejkoľvek inštitúcii EZVO.
   Článok 3
   Členmi Rady audítorov vykonávajúcimi audit podľa článku 1 sú tie isté osoby ako osoby vymenované rozhodnutiami Výboru Dozorného úradu EZVO a Súdu EZVO č. 9, 10 a 11 z 12. decembra 2013 o opätovnom menovaní členov Rady audítorov EZVO (Island, Nórsko, Lichtenštajnsko), pričom sú vymenovaní na to isté funkčné obdobie, ako je stanovené v uvedených rozhodnutiach. Členmi Rady audítorov vykonávajúcimi audit podľa článku 1 sú po uplynutí ich funkčného obdobia osoby vymenované rozhodnutím Výboru Dozorného úradu EZVO a Súdu EZVO.
   Článok 4
   Členovia Rady audítorov sú pri výkone svojej funkcie úplne nezávislí.
   Článok 5
   Členovia Rady audítorov úzko spolupracujú s osobou alebo osobami poverenými vykonávaním auditu v rámci nórskeho finančného mechanizmu na obdobie rokov 2014 – 2021 pri auditoch činností, ktoré sa vzťahujú na oba finančné mechanizmy.
   Článok 6
   Náklady vhodných a primeraných auditov sa financujú z administratívneho rozpočtu finančného mechanizmu EHP, ako je uvedené v článku 1. Na základe návrhu rozpočtu zo strany Rady audítorov a odporúčania Výboru pre finančný mechanizmus sa stály výbor dohodne na sume, ktorá bude pridelená na tento účel.
   Článok 7
   Rada audítorov môže poveriť externých odborníkov, aby jej pomáhali. Externí odborníci musia spĺňať tie isté požiadavky nezávislosti, ako členovia Rady audítorov, a plniť povinnosť spolupráce stanovenú v článku 5.
   Článok 8
   Rada audítorov informuje Výbor pre finančný mechanizmus a podáva správy Stálemu výboru štátov EZVO o audite uvedenom v článku 1. Môže predložiť návrhy opatrení.
   Článok 9
   Rada audítorov navrhuje vlastný mandát týkajúci sa auditu uvedeného v článku 1 a po porade s Výborom pre finančný mechanizmus ho predkladá na schválenie Stálemu výboru štátov EZVO.
   Článok 10
   Toto rozhodnutie nadobúda okamžitú účinnosť.
   Článok 11
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

      V Bruseli 22. septembra 2016

            Za Stály výbor

         Bergdis ELLERTSDÓTTIR

            predsedníčka

         Kristinn F. ÁRNASON

            generálny tajomník


title: Rozhodnutie Rady 2006/317/SZBP z  10. apríla 2006  o uzavretí Dohody medzi Európskou úniou a Chorvátskou republikou o bezpečnostných postupoch pri výmene utajovaných skutočností

text:
               29.4.2006

               SK

               Úradný vestník Európskej únie

               L 116/73

         ROZHODNUTIE RADY 2006/317/SZBP
   z 10. apríla 2006
   o uzavretí Dohody medzi Európskou úniou a Chorvátskou republikou o bezpečnostných postupoch pri výmene utajovaných skutočností
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 24 a 38,
   so zreteľom na odporúčanie predsedníctva,
   keďže:

               (1)

               Na svojom zasadnutí 27. a 28. novembra 2003 sa Rada rozhodla poveriť predsedníctvo, ktorému pomáha generálny tajomník/vysoký splnomocnenec (GT/VS), aby v súlade s článkami 24 a 38 Zmluvy o Európskej únii začalo rokovania s určitými tretími štátmi s cieľom uzavrieť pre Európsku úniu s každým z nich dohodu o bezpečnostných postupoch pri výmene utajovaných skutočností.

               (2)

               Po tomto poverení začať rokovania predsedníctvo s pomocou GT/VS dosiahlo dohodu s Chorvátskou republikou o bezpečnostných postupoch pri výmene utajovaných skutočností.

               (3)

               Táto dohoda by sa mala schváliť,

         ROZHODLA TAKTO:
   Článok 1
   Dohoda medzi Európskou úniou a Chorvátskou republikou o bezpečnostných postupoch pri výmene utajovaných skutočností sa týmto schvaľuje v mene Európskej únie.
   Text dohody je pripojený k tomuto rozhodnutiu.
   Článok 2
   Predseda Rady sa týmto poveruje určiť osobu(-y) splnomocnenú(-é) na podpis dohody s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 10. apríla 2006

            Za Radu

            predsedníčka

         U. PLASSNIK

    ---documentbreak---

               29.4.2006

               SK

               Úradný vestník Európskej únie

               L 116/74

         PREKLAD
   DOHODA
   medzi Chorvátskou republikou a Európskou úniou o bezpečnostných postupoch pri výmene utajovaných skutočností
   CHORVÁTSKA REPUBLIKA
   na jednej strane a
   EURÓPSKA ÚNIA, ďalej len „EÚ“, zastúpená predsedníctvom Rady Európskej únie,
   na strane druhej,
   ďalej len „strany“,
   BERÚC DO ÚVAHY, ŽE strany majú rovnaké ciele posilniť vo všetkých smeroch vlastnú bezpečnosť a poskytovať svojim občanom vysokú úroveň ochrany v oblasti bezpečnosti,
   BERÚC DO ÚVAHY, ŽE strany súhlasia, aby medzi nimi prebiehali porady a rozvíjala sa spolupráca v otázkach spoločného záujmu týkajúceho sa bezpečnosti,
   BERÚC DO ÚVAHY, ŽE v tomto kontexte preto existuje stála potreba výmeny utajovaných skutočností medzi stranami,
   UZNÁVAJÚC, ŽE pre úplné a účinné porady a spoluprácu môže byť nutný prístup k utajovaným skutočnostiam a materiálom strán, ako aj výmena utajovaných skutočností a súvisiacich materiálov medzi stranami,
   S VEDOMÍM, ŽE takýto prístup k utajovaným skutočnostiam a súvisiacim materiálom a ich výmena si vyžadujú náležité bezpečnostné opatrenia,
   SA DOHODLI TAKTO:
   Článok 1
   Na účely splnenia cieľa posilňovania bezpečnosti každej zo strán vo všetkých smeroch sa táto dohoda uplatňuje na utajované skutočnosti alebo materiály v akejkoľvek forme, poskytované alebo vymieňané medzi stranami.
   Článok 2
   Na účely tejto dohody utajovaná skutočnosť znamená akúkoľvek informáciu (t. j. poznatok, ktorý môže byť oznámený v akejkoľvek forme) alebo materiál uznaný ako vyžadujúci si ochranu pred neoprávneným sprístupnením, ktorý bol takto označený v bezpečnostnej klasifikácii (ďalej len „utajovaná skutočnosť“).
   Článok 3
   Na účely tejto dohody „EÚ“ znamená Radu Európskej únie (ďalej len „Rada“), generálneho tajomníka/vysokého splnomocnenca a Generálny sekretariát Rady a Komisiu Európskych spoločenstiev (ďalej len „Európska komisia“).
   Článok 4
   Každá strana:

               a)

               ochraňuje a uchováva utajované skutočnosti, ktoré podliehajú tejto dohode a ktoré jej poskytuje alebo si s ňou vymieňa druhá strana;

               b)

               zabezpečuje, aby si poskytované alebo vymieňané utajované skutočnosti podliehajúce tejto dohode zachovali bezpečnostnú klasifikáciu, ktorú im pridelila poskytujúca strana. Prijímajúca strana ochraňuje a uchováva utajované skutočnosti v súlade s opatreniami ustanovenými v jej vlastných bezpečnostných predpisoch pre informácie alebo materiály s rovnocennou bezpečnostnou klasifikáciou, ako je uvedené v bezpečnostných opatreniach, ktoré sa ustanovia podľa článkov 11 a 12;

               c)

               nepoužíva utajované skutočnosti na iné účely ako tie, ktoré určil pôvodca a na ktoré sa skutočnosť poskytuje alebo vymieňa;

               d)

               bez predchádzajúceho súhlasu pôvodcu nesprístupní utajovanú skutočnosť tretej strane, inštitúcii EÚ ani subjektu, ktorý sa nespomína v článku 3.

         Článok 5
   1.   Utajovanú skutočnosť môže jedna strana („poskytujúca strana“) sprístupniť alebo uvoľniť druhej strane („prijímajúcej strane“) v súlade so zásadou kontroly pôvodcom.
   2.   Vo veci uvoľnenia iným príjemcom, ako sú strany tejto dohody, rozhoduje o sprístupnení alebo uvoľnení utajovanej skutočnosti prijímajúca strana na základe súhlasu poskytujúcej strany v súlade so zásadou kontroly pôvodcom, tak ako je vymedzená v jej bezpečnostných nariadeniach.
   3.   Pri vykonávaní odsekov 1 a 2 uvoľnenie súborov určitých kategórií utajovaných skutočností, ktoré zodpovedajú operačným požiadavkám, je možné len pod podmienkou, že si strany zavedú a schvália príslušné postupy.
   Článok 6
   Chorvátska republika a EÚ a jej subjekty vymedzené v článku 3 tejto dohody majú bezpečnostnú organizáciu a bezpečnostné programy založené na takých základných zásadách a minimálnych bezpečnostných normách, ktoré sa s cieľom zabezpečiť, aby sa uplatňovala rovnaká úroveň ochrany na utajované skutočnosti podliehajúce tejto dohode, zavedú do bezpečnostných systémov strán, ktoré sa ustanovia podľa článkov 11 a 12.
   Článok 7
   1.   Strany zabezpečia, aby všetky osoby, ktoré pri vykonávaní svojich služobných povinností potrebujú prístup k utajovaným skutočnostiam poskytovaným alebo vymieňaným podľa tejto dohody, alebo osoby, ktorých povinnosti či funkcie môžu umožňovať takýto prístup, boli náležite bezpečnostne preverené predtým, ako im bude udelený prístup k takýmto informáciám.
   2.   Vypracujú sa postupy bezpečnostnej previerky s cieľom určiť, či jednotlivec môže mať prístup k utajovaným skutočnostiam, zohľadňujúc jeho lojalitu, dôveryhodnosť a spoľahlivosť.
   Článok 8
   Strany si poskytujú vzájomnú pomoc týkajúcu sa bezpečnosti utajovaných skutočností podliehajúcich tejto dohode a záležitostí spoločného bezpečnostného záujmu. Orgány vymedzené v článku 11 uskutočňujú vzájomné bezpečnostné konzultácie a kontroly s cieľom zhodnotiť účinnosť bezpečnostných opatrení, ktoré ustanovia v rámci svojej príslušnej zodpovednosti podľa článkov 11 a 12.
   Článok 9
   1.   Na účely tejto dohody

               a)

               pokiaľ ide o EÚ:
               všetka korešpondencia sa zasiela Rade na túto adresu:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels

                     .
               Vedúci spisovej služby Rady zasiela všetku korešpondenciu členským štátom a Európskej komisii, pokiaľ odsek 2 neustanovuje inak;

               b)

               pokiaľ ide o Chorvátsku republiku:
               všetka korešpondencia sa adresuje:

                           Republic of Croatia

                           Office of the National Security Council

                           Central Registry

                           Jurjevska 34

                           10000 Zagreb

                     a odosiela sa prostredníctvom misie Chorvátskej republiky pri Európskych spoločenstvách na túto adresu:

                           Mission of the Republic of Croatia to the European Communities

                           Sub-Registry Officer

                           Avenue des Arts 50

                           B-1000 Brussels

                     .

         2.   Výnimočne môže byť z operačných dôvodov korešpondencia jednej strany, ktorá je prístupná len určitým príslušným úradníkom, orgánom alebo službám tejto strany, adresovaná a prístupná len určitým príslušným úradníkom, orgánom alebo službám druhej strany, jednoznačne určeným za príjemcov, pričom sa zohľadní ich právomoc a dodrží sa zásada „vedieť len to potrebné“. Pokiaľ ide o EÚ, táto korešpondencia sa zasiela prostredníctvom vedúceho spisovej služby Rady.
   Článok 10
   Ministerstvo zahraničných vecí a európskej integrácie Chorvátskej republiky, generálny tajomník Rady a generálny tajomník Európskej komisie dozerajú na vykonávanie tejto dohody.
   Článok 11
   Na účely vykonávania tejto dohody:

               1.

               Kancelária Rady pre národnú bezpečnosť ako národný bezpečnostný úrad Chorvátskej republiky, konajúca v mene vlády Chorvátskej republiky a na základe jej právomoci, zodpovedá za vytvorenie bezpečnostných opatrení na ochranu a uchovávanie utajovaných skutočností, ktoré sa poskytujú Chorvátskej republike podľa tejto dohody.

               2.

               Bezpečnostný úrad Generálneho sekretariátu Rady pod vedením a v mene generálneho tajomníka Rady, konajúci v mene Rady a na základe jej právomoci, zodpovedá za vytvorenie bezpečnostných opatrení na ochranu a uchovávanie utajovaných skutočností, ktoré sa poskytujú EÚ podľa tejto dohody.

               3.

               Bezpečnostné riaditeľstvo Európskej komisie, konajúce v mene Európskej komisie a na základe jej právomoci, zodpovedá za vytvorenie bezpečnostných opatrení na ochranu utajovaných skutočností poskytovaných alebo vymieňaných podľa tejto dohody v rámci Európskej komisie a jej priestorov.

         Článok 12
   Bezpečnostné opatrenia, ktoré sa ustanovia podľa článku 11 po dohode medzi tromi dotknutými orgánmi, ustanovia normy pre vzájomnú bezpečnostnú ochranu utajovaných skutočností podliehajúcich tejto dohode. V prípade EÚ podliehajú tieto normy schváleniu Bezpečnostným výborom Rady.
   Článok 13
   Orgány vymedzené v článku 11 ustanovujú postupy, podľa ktorých sa má postupovať v prípade preukázaného ohrozenia utajovaných skutočností podliehajúcich tejto dohode alebo v prípade podozrenia naň.
   Článok 14
   Pred poskytnutím utajovanej skutočnosti podliehajúcej tejto dohode medzi stranami musia zodpovedné bezpečnostné orgány vymedzené v článku 11 súhlasiť, že prijímajúca strana je schopná chrániť a uchovávať informácie podliehajúce tejto dohode spôsobom zlučiteľným s opatreniami, ktoré sa ustanovia podľa článkov 11 a 12.
   Článok 15
   Táto dohoda nijakým spôsobom nebráni stranám uzavrieť iné dohody týkajúce sa poskytovania alebo výmeny utajovaných skutočností podliehajúcich tejto dohode za predpokladu, že nie sú v rozpore s ustanoveniami tejto dohody.
   Článok 16
   Všetky rozdiely medzi stranami vyplývajúce z výkladu alebo uplatňovania tejto dohody sa riešia rokovaním medzi stranami.
   Článok 17
   1.   Táto dohoda nadobúda platnosť prvým dňom prvého mesiaca po tom, ako sa strany navzájom písomne informovali o ukončení vnútorných postupov potrebných pre nadobudnutie jej platnosti.
   2.   Táto dohoda sa môže na žiadosť ktorejkoľvek strany prehodnotiť, aby sa zvážili prípadné zmeny a doplnenia.
   3.   Každá zmena a doplnenie k tejto dohode sa vykoná iba písomne a po vzájomnej dohode strán. Platnosť nadobúda po vzájomnom informovaní, ako je uvedené v odseku 1.
   Článok 18
   Túto dohodu môže každá strana vypovedať písomným oznámením o vypovedaní, ktoré odovzdá druhej strane. Takéto vypovedanie nadobúda účinnosť šesť mesiacov po doručení oznámenia druhej strane, ale neovplyvní už dohodnuté záväzky podľa ustanovení tejto dohody. Najmä všetky utajované skutočnosti poskytnuté alebo vymenené podľa tejto dohody sa budú naďalej ochraňovať v súlade s ustanoveniami uvedenými v tejto dohode.
   NA DÔKAZ TOHO podpísaní, náležite splnomocnení, podpísali túto dohodu.

      V Luxemburgu dňa desiateho apríla dvetisícšesť v dvoch vyhotoveniach, každé v anglickom jazyku.


title: 2004/931/SZBP: Rozhodnutie Politického a bezpečnostného výboru EUPOL Kinshasa/1/2004 z 9. decembra 2004 o vymenovaní veliteľa misie Policajnej misie EÚ v Kinshase (KDR), EUPOL „Kinshasa“

text:
               31.12.2004

               SK

               Úradný vestník Európskej únie

               L 396/61

      ROZHODNUTIE POLITICKÉHO A BEZPEČNOSTNÉHO VÝBORU EUPOL KINSHASA/1/2004

   z 9. decembra 2004
   o vymenovaní veliteľa misie Policajnej misie EÚ v Kinshase (KDR), EUPOL „Kinshasa“
   (2004/931/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 ods. 3,
   so zreteľom na jednotnú akciu Rady 2004/847/SZBP z 9. decembra 2004 o začatí Policajnej misie EÚ v Kinshase (KDR) (1), a najmä na jej články 5 a 8,
   keďže:

               (1)

               Články 5 a 8 jednotnej akcie 2004/847/SBZP stanovujú, že Rada splnomocňuje Politický a bezpečnostný výbor, aby prijal príslušné rozhodnutia v súlade s článkom 25 Zmluvy o Európskej únii vrátane právomoci vymenovať veliteľa misie na návrh generálneho tajomníka/vysokého splnomocnenca.

               (2)

               Generálny tajomník/vysoký splnomocnenec navrhol vymenovať Adília CUSTÓDIA,

         ROZHODLA TAKTO:
   Článok 1
   Adílio CUSTÓDIO sa týmto menuje za veliteľa misie Policajnej misie EÚ v Kinshase (KDR) týkajúcej sa Integrovanej policajnej jednotky (IPJ) (EUPOL Kinshasa) odo dňa začiatku misie. Do tohto dňa koná ako vedúci plánovacej skupiny.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do 31. decembra 2005.

      V Bruseli 9. decembra 2004

            Za Politický a bezpečnostný výbor

            predseda

         A. HAMER

      (1)  Ú. v. EÚ L 367, 14.12.2004, s. 30.


title: Rozhodnutie Rady (SZBP) 2017/1512 z 30. augusta 2017, ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike

text:
               31.8.2017

               SK

               Úradný vestník Európskej únie

               L 224/118

         ROZHODNUTIE RADY (SZBP) 2017/1512
   z 30. augusta 2017,
   ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 22. apríla 2013 prijala rozhodnutie 2013/183/SZBP (1) o reštriktívnych opatreniach voči Kórejskej ľudovodemokratickej republike (ďalej len „KĽDR“), ktorým sa nahradilo rozhodnutie 2010/800/SZBP (2) a okrem iného vykonali rezolúcie Bezpečnostnej rady Organizácie Spojených národov (ďalej len „rezolúcie BR OSN“) č. 1718 (2006), č. 1874 (2009), č. 2087 (2013) a č. 2094 (2013).

               (2)

               Bezpečnostná rada OSN 2. marca 2016 prijala rezolúciu BR OSN č. 2270 (2016), ktorá obsahuje nové opatrenia voči KĽDR.

               (3)

               Rada prijala 31. marca 2016 rozhodnutie (SZBP) 2016/476 (3) na vykonanie uvedených opatrení.

               (4)

               Rada 27. mája 2016 prijala rozhodnutie (SZBP) 2016/849 (4) o reštriktívnych opatreniach voči KĽDR, ktorým sa nahradilo rozhodnutie 2013/183/SZBP a okrem iného vykonali rezolúcie BR OSN č. 1718 (2006), č. 1874 (2009), č. 2087 (2013), č. 2094 (2013) a č. 2270 (2016).

               (5)

               V rezolúcii BR OSN č. 2270 (2016) sa uvádza, že zmrazenie aktív sa má uplatňovať vo vzťahu k subjektom vlády KĽDR alebo Kórejskej strany pracujúcich alebo že ho uplatňujú osoby, ktoré konajú v ich mene alebo podľa ich pokynov, ak členský štát OSN určí, že sú spojené s programami KĽDR v jadrovej oblasti alebo v oblasti balistických riadených striel alebo s inými činnosťami zakázanými podľa príslušných rezolúcií BR OSN. Okrem toho, sa Rada domnieva, že osoby, ktoré konajú v mene alebo podľa pokynov subjektov vlády KĽDR alebo Kórejskej strany pracujúcich, ktoré sú podľa určenia Rady spojené s programami KĽDR v jadrovej oblasti alebo v oblasti balistických riadených striel alebo s inými činnosťami zakázanými podľa príslušných rezolúcií BR OSN, by mali podliehať cestovným obmedzeniam.

               (6)

               Rada považuje za potrebné zahrnúť nový zoznam uvedených osôb a subjektov.

               (7)

               V rezolúcii BR OSN č. 2270 (2016) sa tiež uvádza, že zmrazenie aktív, ktoré sa uplatňuje vo vzťahu k subjektom vlády KĽDR alebo Kórejskej strany pracujúcich, alebo ho uplatňujú osoby, ktoré konajú v ich mene alebo podľa ich pokynov, sa neuplatňuje v prípade, že finančné prostriedky, iné finančné aktíva alebo hospodárske zdroje sú potrebné na vykonávanie činností misií KĽDR pri OSN a iných špecializovaných agentúrach.

               (8)

               Na vykonanie niektorých opatrení stanovených v tomto rozhodnutí je potrebná ďalšia činnosť Únie.

               (9)

               Rozhodnutie (SZBP) 2016/849 by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie (SZBP) 2016/849 sa mení takto:

               1.

               Článok 13 sa mení takto:

                           a)

                           bod 2 sa nahrádza takto:

                                       „2.

                                       Finančné inštitúcie podliehajúce právomoci členských štátov nesmú vstupovať do transakcií alebo sa naďalej zúčastňovať na transakciách s:

                                                   a)

                                                   bankami, ktoré majú sídlo v KĽDR, vrátane Centrálnej banky KĽDR;

                                                   b)

                                                   pobočkami alebo dcérskymi spoločnosťami bánk so sídlom v KĽDR podliehajúcimi právomoci členských štátov;

                                                   c)

                                                   pobočkami alebo dcérskymi spoločnosťami bánk so sídlom v KĽDR nepodliehajúcimi právomoci členských štátov;

                                                   d)

                                                   finančnými subjektmi, ktoré nemajú sídlo v KĽDR, ktoré podliehajú právomoci členských štátov a ktoré sú kontrolované osobami alebo subjektmi so sídlom v KĽDR; alebo

                                                   e)

                                                   finančnými subjektmi, ktoré nemajú sídlo v KĽDR ani nepodliehajú právomoci členských štátov, ale ktoré sú kontrolované osobami alebo subjektmi so sídlom v KĽDR;
                                                   pokiaľ takéto transakcie nespadajú do rozsahu pôsobnosti bodu 3 a boli povolené v súlade s bodom 4.“;

                           b)

                           bod 5 sa nahrádza takto:

                                       „5.

                                       Predchádzajúce povolenie uvedené v bode 4 sa nevyžaduje pre žiadny prevod finančných prostriedkov alebo transakciu, ktoré sú potrebné oficiálne účely diplomatickej misie alebo konzulárneho úradu členského štátu v KĽDR alebo medzinárodnej organizácie, ktorá požíva imunity v KĽDR v súlade s medzinárodným právom.“

               2.

               V článku 18 sa odsek 2 nahrádza takto:
               „2.   Členské štáty zakážu vstup do svojich prístavov akémukoľvek plavidlu, ak majú informácie, na základe ktorých majú opodstatnený dôvod domnievať sa, že toto plavidlo priamo alebo nepriamo vlastní alebo kontroluje osoba alebo subjekt uvedený v zozname v prílohe I, II, III alebo V alebo že plavidlo obsahuje náklad, ktorého dodávky, predaj, prevod alebo vývoz sú zakázané podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016) alebo týmto rozhodnutím.“

               3.

               V článku 20 sa odsek 1 nahrádza takto:
               „1.   Zakazuje sa prenajímať alebo najímať plavidlá alebo lietadlá s vlajkou členských štátov, alebo poskytovať posádky a ich služby KĽDR, osobám alebo subjektom uvedeným v zozname v prílohe I, II, III alebo V, akýmkoľvek iným subjektom KĽDR, akýmkoľvek iným osobám alebo subjektom, u ktorých členský štát rozhodne, že pomáhajú pri obchádzaní sankcií alebo porušovaní ustanovení rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016) alebo tohto rozhodnutia, akýmkoľvek osobám alebo subjektom konajúcim v mene alebo podľa pokynov ktorejkoľvek z uvedených osôb alebo subjektov a akýmkoľvek subjektom, ktoré vyššie uvedené osoby alebo subjekty vlastnia alebo kontrolujú.“

               4.

               V článku 23 ods. 1 sa dopĺňa toto písmeno:

                           „d)

                           osobám, ktoré konajú v mene alebo podľa pokynov subjektov vlády KĽDR alebo Kórejskej strany pracujúcich, ktoré sú podľa určenia Rady spojené s programami KĽDR v jadrovej oblasti alebo v oblasti balistických riadených striel alebo s inými činnosťami zakázanými podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016), na ktoré sa nevzťahuje príloha I, II alebo III, a ktoré sú uvedené v prílohe V k tomuto rozhodnutiu.“

               5.

               Článok 27 sa mení takto:

                           a)

                           v odseku 1 sa písmeno d) nahrádza takto:

                                       „d)

                                       subjektov vlády KĽDR alebo Kórejskej strany pracujúcich, alebo osôb alebo subjektov konajúcich v ich mene alebo podľa ich pokynov, alebo subjektov, ktoré vlastnia alebo kontrolujú, ktoré sú podľa určenia Rady spojené s programami KĽDR v jadrovej oblasti a v oblasti balistických riadených striel alebo s inými činnosťami zakázanými podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016), a na ktoré sa nevzťahuje príloha I, II alebo III, a ktoré sú uvedené v prílohe V k tomuto rozhodnutiu.“;

                           b)

                           v odseku 6 sa úvodné slová nahrádzajú takto:
                           „6.   Odsek 1 nebráni označenej osobe ani subjektu uvedeným na zozname v prílohe II, III alebo V, aby uskutočňovali platby splatné na základe zmluvy, ktorá sa uzatvorila pred zaradením uvedenej osoby alebo subjektu do zoznamu, za predpokladu, že príslušný členský štáty rozhodol, že:“

               6.

               Článok 28 sa nahrádza takto:
               „Článok 28
               Článok 27 ods. 1 písm. d) a článok 27 ods. 2, pokiaľ ide o osoby a subjekty uvedené v článku 27 ods. 1 písm. d), sa neuplatňujú v súvislosti s finančnými prostriedkami, inými finančnými aktívami alebo hospodárskymi zdrojmi, ktoré sú potrebné na vykonávanie činností misií KĽDR pri OSN a jej špecializovaných agentúrach a súvisiacich organizáciách alebo iných diplomatických a konzulárnych misií KĽDR, alebo na žiadne finančné prostriedky, iné finančné aktíva alebo hospodárske zdroje, v ktorých prípade sankčný výbor vopred na základe individuálneho posúdenia rozhodne, že sú nevyhnutné na poskytovanie humanitárnej pomoci a denuklearizáciu alebo iný účel, ktorý je v súlade s cieľmi rezolúcie BR OSN č. 2270 (2016).“

               7.

               V článku 32 sa písmeno a) nahrádza takto:

                           „a)

                           označenými osobami alebo subjektmi uvedenými v prílohe I, II, III, IV alebo V;“

               8.

               V článku 33 sa odsek 2 nahrádza takto:
               „2.   Rada jednomyseľne a na návrh členských štátov alebo vysokého predstaviteľa Únie pre zahraničné veci a bezpečnostnú politiku vypracúva zoznamy uvedené v prílohe II, III alebo V a prijíma ich zmeny.“

               9.

               V článku 34 sa odsek 2 nahrádza takto:
               „2.   Ak Rada rozhodne, že sa opatrenia uvedené v článku 23 ods. 1 písm. b) alebo c) alebo článku 27 ods. 1 písm. b), c) alebo d) budú vzťahovať na určitú osobu alebo subjekt, príslušným spôsobom zmení prílohu II, III alebo V.“

               10.

               Článok 35 sa nahrádza takto:
               „Článok 35
               1.   V prílohách I, II, III a V sa uvádzajú dôvody zaradenia osôb a subjektov do zoznamu, ako ich so zreteľom na prílohu I stanovila Bezpečnostná rada OSN alebo sankčný výbor.
               2.   V prílohách I, II, III a V sa podľa možnosti uvádzajú aj informácie potrebné na identifikáciu dotknutých osôb alebo subjektov, ako ich so zreteľom na prílohu I stanoví Bezpečnostná rada OSN alebo sankčný výbor. Pokiaľ ide o osoby, takéto informácie môžu zahŕňať mená vrátane iných používaných mien, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. Pokiaľ ide o subjekty, tieto informácie môžu zahŕňať názvy, miesto a dátum registrácie, registračné číslo a miesto podnikania. Príloha I tiež obsahuje dátum označenia Bezpečnostnou radou OSN alebo sankčným výborom.“

               11.

               V článku 36 sa odsek 2 nahrádza takto:
               „2.   Opatrenia uvedené v článku 23 ods. 1 písm. b) a c) a v článku 27 ods. 1 písm. b), c) a d) sa v pravidelných intervaloch, a aspoň každých 12 mesiacov, preskúmavajú. Opatrenia sa prestanú uplatňovať na dotknuté osoby a subjekty, ak Rada v súlade s postupom uvedeným v článku 33 ods. 2 určí, že už nie sú splnené podmienky na ich uplatňovanie.“

               12.

               Dopĺňa sa príloha, ktorá sa uvádza v prílohe k tomuto rozhodnutiu.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 30. augusta 2017

            Za Radu

            predseda

         M. MAASIKAS

      (1)  Rozhodnutie Rady 2013/183/SZBP z 22. apríla 2013 o reštriktívnych opatreniach voči Kórejskej ľudovodemokratickej republike a o zrušení rozhodnutia 2010/800/SZBP (Ú. v. EÚ L 111, 23.4.2013, s. 52).

      (2)  Rozhodnutie Rady 2010/800/SZBP z 22. decembra 2010 o reštriktívnych opatreniach voči Kórejskej ľudovodemokratickej republike a o zrušení spoločnej pozície 2006/795/SZBP (Ú. v. EÚ L 341, 23.12.2010, s. 32).

      (3)  Rozhodnutie Rady (SZBP) 2016/476 z 31. marca 2016, ktorým sa mení rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike (Ú. v. EÚ L 85, 1.4.2016, s. 38).

      (4)  Rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (Ú. v. EÚ L 141, 28.5.2016, s. 79).

      PRÍLOHA
      „
            PRÍLOHA V
            Zoznam osôb a subjektov podľa článku 23 ods. 1 písm. d) a článku 27 ods. 1 písm. d)
         “


title: 2007/850/ES: Rozhodnutie Európskej centrálnej banky z  22. novembra 2007 , ktorým sa mení a dopĺňa rozhodnutie ECB/2001/16 o alokácii menového príjmu národných centrálnych bánk zúčastnených členských štátov od hospodárskeho roku 2002 (ECB/2007/15)

text:
               19.12.2007

               SK

               Úradný vestník Európskej únie

               L 333/86

      ROZHODNUTIE EURÓPSKEJ CENTRÁLNEJ BANKY

   z 22. novembra 2007,
   ktorým sa mení a dopĺňa rozhodnutie ECB/2001/16 o alokácii menového príjmu národných centrálnych bánk zúčastnených členských štátov od hospodárskeho roku 2002
   (ECB/2007/15)
   (2007/850/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho článok 32,
   keďže:

               (1)

               Článok 32 štatútu ESCB stanovuje všeobecné pravidlá rozdeľovania menových príjmov národných centrálnych bánk členských štátov, ktoré prijali euro. Všeobecné pravidlá stanovené v článku 32 štatútu ESCB sa vzťahujú aj na príjmy z odpisov eurobankoviek, ktoré boli stiahnuté z obehu.

               (2)

               Článok 32.5 štatútu ESCB stanovuje, že celkový menový príjem národných centrálnych bánk sa rozdeľuje medzi národné centrálne banky v pomere, ktorý zodpovedá ich splateným podielom na základnom imaní ECB. Podľa článku 32.7 štatútu ESCB je Rada guvernérov oprávnená prijať všetky ďalšie opatrenia potrebné na uplatňovanie článku 32. To zahŕňa oprávnenie zohľadniť ďalšie faktory pri rozhodovaní o rozdelení príjmov z odpisov eurobankoviek, ktoré boli stiahnuté z obehu. Princípy rovnakého zaobchádzania a nestrannosti v tejto súvislosti vyžadujú, aby sa bralo do úvahy časové obdobie, počas ktorého sa eurobankovky stiahnuté z obehu vydávali. Kľúč na rozdelenie týchto osobitných príjmov musí preto odrážať tak príslušný podiel na základnom imaní ECB, ako aj dĺžku obdobia vydávania.

               (3)

               Stiahnutie eurobankoviek z obehu je potrebné upraviť osobitnými rozhodnutiami prijatými podľa článku 5 rozhodnutia ECB/2003/4 z 20. marca 2003 o nominálnych hodnotách, špecifikáciách, reprodukcii, výmene a sťahovaní eurobankoviek z obehu (1).

               (4)

               Týmto rozhodnutím nie sú dotknuté povinnosti orgánov vydávajúcich eurobankovky podľa rozhodnutia ECB/2001/15 zo 6. decembra 2001 o vydaní eurobankoviek (2).

               (5)

               Článok 14 ods. 2 usmernenia ECB/2007/2 z 26. apríla 2007 o Transeurópskom automatizovanom expresnom systéme hrubého zúčtovania platieb v reálnom čase (TARGET 2) (3) ustanovuje, že systém TARGET 2 nahradí súčasný systém TARGET. Národné centrálne banky členských štátov, ktoré prijali euro, prejdú na TARGET 2 v súlade s harmonogramom uvedeným v článku 13 usmernenia ECB/2007/2. Navyše niektoré národné centrálne banky členských štátov, ktoré neprijali euro, sa pripoja k TARGET 2 na základe osobitnej dohody s ECB a národnými centrálnymi bankami členských štátov, ktoré prijali euro. Je preto potrebné aktualizovať odkazy na „TARGET“ v rozhodnutí ECB/2001/16 zo 6. decembra 2001 o alokácii menového príjmu národných centrálnych bánk zúčastnených členských štátov od hospodárskeho roku 2002 (4).

               (6)

               V súvislosti s meraním menových príjmov a nakladaním s predzásobenými eurobankovkami sú tiež potrebné niektoré ďalšie zmeny rozhodnutia ECB/2001/16,

         ROZHODLA TAKTO:
   Článok 1
   Rozhodnutie ECB/2001/16 sa mení a dopĺňa takto:

               1.

               Článok 1 sa mení a dopĺňa takto:
               Za vymedzenie pojmu „denný referenčný výmenný kurz“ sa vkladajú tieto nové vymedzenia pojmov:

                           „n)

                           ‚eurobankovkami stiahnutými z obehu‘ sa rozumie akýkoľvek typ alebo séria eurobankoviek, ktoré boli stiahnuté z obehu na základe rozhodnutia Rady guvernérov prijatého podľa článku 5 rozhodnutia ECB/2003/4;

                           o)

                           ‚kľúčom na vydávanie eurobankoviek‘ sa rozumie priemerný kľúč upísaného kapitálu počas obdobia vydávania typu alebo série eurobankoviek stiahnutých z obehu;

                           p)

                           ‚obdobím vydávania‘ sa vo vzťahu k typu alebo sérii eurobankoviek rozumie obdobie, ktoré sa začína dátumom, keď bolo prvé vydanie eurobankoviek daného typu alebo série zaznamenané v záväzkovom základe a končí sa dátumom, keď bolo posledné vydanie eurobankoviek daného typu alebo série zaznamenané v záväzkovom základe;

                           q)

                           pojmom ‚odpísať‘ sa rozumie vyradenie eurobankoviek stiahnutých z obehu zo súvahovej položky ‚bankovky v obehu‘.“

               2.

               Článok 3 ods. 3 sa nahrádza takto:
               „3.   Keď hodnota označiteľných aktív národnej centrálnej banky presahuje alebo nedosahuje hodnotu svojho záväzkového základu, rozdiel sa vyrovnáva uplatnením referenčnej sadzby na výšku rozdielu.“

               3.

               Za článok 5 sa vkladá článok 5a takto:
               „Článok 5a
               Výpočet a rozdelenie príjmov z odpisov eurobankoviek
               1.   Eurobankovky stiahnuté z obehu zostávajú súčasťou záväzkového základu, kým sa nevymenia alebo neodpíšu, podľa toho, ktorá udalosť nastane skôr.
               2.   Rada guvernérov môže rozhodnúť o odpísaní eurobankoviek stiahnutých z obehu, pričom určí dátum odpisu a celkovú výšku rezerv, ktorá sa má vytvoriť pre tie eurobankovky stiahnuté z obehu, pri ktorých sa naďalej očakáva, že budú vymenené.
               3.   Eurobankovky stiahnuté z obehu sa odpisujú takto:

                           a)

                           V deň odpisu sa súvahové položky ECB a národných centrálnych bánk ‚bankovky v obehu‘ znížia o celkovú hodnotu eurobankoviek stiahnutých z obehu, ktoré sú naďalej v obehu. Na tento účel sa skutočná hodnota eurobankoviek stiahnutých z obehu, ktoré boli dané do obehu, upraví na ich pomerné hodnoty vypočítané v súlade s kľúčom na vydávanie eurobankoviek a medzi ECB a národnými centrálnymi bankami sa vyrovnajú rozdiely.

                           b)

                           Upravená hodnota eurobankoviek stiahnutých z obehu sa odpíše zo súvahovej položky ‚bankovky v obehu‘ a prevedie sa na účty ziskov a strát národných centrálnych bánk.

                           c)

                           Každá národná centrálna banka vytvorí rezervy pre eurobankovky stiahnuté z obehu, pri ktorých sa naďalej očakáva, že budú vymenené. Výška rezerv sa rovná podielu príslušnej národnej centrálnej banky na celkovej výške rezerv, vypočítanému s použitím kľúča na vydávanie eurobankoviek.

                     4.   Eurobankovky stiahnuté z obehu, ktoré sa vymieňajú po dni odpisu, sa zaznamenajú v účtovných knihách národnej centrálnej banky, ktorá ich prijala. Prísun eurobankoviek stiahnutých z obehu sa prerozdelí medzi národné centrálne banky aspoň raz za rok s použitím kľúča na vydávanie eurobankoviek a rozdiely medzi nimi sa vyrovnajú. Každá národná centrálna banka započíta pomernú hodnotu voči jej rezervám alebo ak prísun prevýši rezervy, zaznamená zodpovedajúci výdavok na jej účte ziskov a strát.
               5.   Rada guvernérov každoročne prehodnotí celkovú výšku rezerv.“

               4.

               Príloha I sa mení a dopĺňa v súlade s prílohou I k tomuto rozhodnutiu.

               5.

               Príloha II sa mení a dopĺňa v súlade s prílohou II k tomuto rozhodnutiu.

               6.

               Všetky odkazy v rozhodnutí ECB/2001/16 na „TARGET“ sa po presune príslušnej národnej centrálnej banky do TARGET 2 pokladajú za odkazy na TARGET 2.

         Článok 2
   Záverečné ustanovenie
   Toto rozhodnutie nadobúda účinnosť 1. januára 2008.

      Vo Frankfurte nad Mohanom 22. novembra 2007

            Prezident ECB

         Jean-Claude TRICHET

      (1)  Ú. v. EÚ L 78, 25.3.2003, s. 16.

      (2)  Ú. v. ES L 337, 20.12.2001, s. 52. Rozhodnutie naposledy zmenené a doplnené rozhodnutím ECB/2006/25 (Ú. v. EÚ L 24, 31.1.2007, s. 13).

      (3)  Ú. v. EÚ L 237, 8.9.2007, s. 1.

      (4)  Ú. v. ES L 337, 20.12.2001, s. 55. Rozhodnutie naposledy zmenené a doplnené rozhodnutím ECB/2006/7 (Ú. v. EÚ L 148, 2.6.2006, s. 56).

      PRÍLOHA I
      Príloha I k rozhodnutiu ECB/2001/16 sa mení a dopĺňa takto:
      Na koniec bodu 1 v časti A sa vkladá tento pododsek:

         „Ak je dňom prechodu na hotovostné euro deň, keď je TARGET/TARGET 2 zatvorený, záväzok novej národnej centrálnej banky Eurosystému, ktorý vyplýva z eurobankoviek, ktoré boli predzásobené podľa usmernenia ECB/2006/9 zo 14. júla 2006 o niektorých prípravách na prechod na hotovostné euro a o predzásobovaní a druhotnom predzásobovaní eurobankovkami a euromincami mimo eurozóny (1) a boli dané do obehu pred dňom prechodu na hotovostné euro, tvorí súčasť záväzkového základu (ako časť korešpondenčných účtov v pasívnej položke 10.4 HS), kým sa záväzok stane súčasťou záväzkov vnútri Eurosystému, ktoré vyplývajú z transakcií TARGET/TARGET 2.

         (1)  Ú. v. EÚ L 207, 28.7.2006, s. 39.“

      PRÍLOHA II
      Príloha II k rozhodnutiu ECB/2001/16 sa mení a dopĺňa takto:
      Na koniec časti A sa za bod, ktorý sa končí slovami „k 31. decembru 2002“, vkladá tento bod:

                  „6.

                  pohľadávky vyplývajúce z eurobankoviek predzásobených podľa usmernenia ECB/2006/9 a potom uvedených do obehu pred dňom prechodu na hotovostné euro (časť aktívnej položky 4.1 HS do dňa prechodu na hotovostné euro a potom časť korešpondenčných účtov v aktívnej položke 9.5 HS), ale len kým sa takáto pohľadávka stane súčasťou pohľadávok vnútri Eurosystému, ktoré vyplývajú z transakcií TARGET/TARGET 2.“


title: Rozhodnutie Európskej centrálnej banky (EÚ) 2017/274 z 10. februára 2017, ktorým sa ustanovujú zásady poskytovania spätnej väzby k výkonu činnosti zástupcov koordinátora z príslušného vnútroštátneho orgánu a ktorým sa zrušuje rozhodnutie (EÚ) 2016/3 (ECB/2017/6)

text:
               17.2.2017

               SK

               Úradný vestník Európskej únie

               L 40/72

         ROZHODNUTIE EURÓPSKEJ CENTRÁLNEJ BANKY (EÚ) 2017/274
   z 10. februára 2017,
   ktorým sa ustanovujú zásady poskytovania spätnej väzby k výkonu činnosti zástupcov koordinátora z príslušného vnútroštátneho orgánu a ktorým sa zrušuje rozhodnutie (EÚ) 2016/3 (ECB/2017/6)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie,
   so zreteľom na nariadenie (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 6 ods. 1 a 7,
   keďže:

               (1)

               Článok 6 ods. 1 nariadenia Rady (EÚ) č. 1024/2013 ustanovuje, že Európska centrálna banka (ECB) zodpovedá za účinné a konzistentné fungovanie jednotného mechanizmu dohľadu. V bode odôvodnenia 79 uvedeného nariadenia sa uvádza, že na vykonávanie účinného dohľadu je nevyhnutný vysoko motivovaný, dobre vyškolený a nestranný personál.

               (2)

               V súlade s článkami 3 až 6 nariadenia Európskej centrálnej banky (EÚ) č. 468/2014 (ECB/2014/17) (2) je ECB zodpovedná za vytvorenie a zloženie spoločných dohliadacích tímov zložených zo zamestnancov ECB a príslušných vnútroštátnych orgánov. Koordinátor spoločného dohliadacieho tímu s pomocou jedného alebo viacerých jeho zástupcov z príslušných vnútroštátnych orgánov (PVO) zabezpečuje koordináciu práce v rámci spoločného dohliadacieho tímu.

               (3)

               Vzhľadom na dôležitú úlohu zástupcov koordinátora z PVO pri koordinácii členov spoločného dohliadacieho tímu z ich PVO je potrebné a primerané zaviesť jednotný postup pri poskytovaní spätnej väzby k výkonu činnosti zástupcov koordinátora z PVO v spoločných dohliadacích tímoch. Spätná väzba k výkonu činnosti zástupcov koordinátora z PVO by mohla pomôcť pri zabezpečovaní riadneho fungovania jednotných dohliadacích tímov tým, že prispeje k neustálemu zlepšovaniu výkonu činnosti týchto osôb.

               (4)

               Príslušné vnútroštátne orgány majú výlučnú zodpovednosť za hodnotenie svojich zamestnancov a ECB má výlučnú zodpovednosť za hodnotenie svojich zamestnancov. Príslušné vnútroštátne orgány však môžu využiť spätnú väzbu poskytnutú v súlade s týmto rozhodnutím pri riadení svojich zamestnancov a táto spätná väzba môže slúžiť ako podklad pre vnútorné systémy hodnotenia príslušných vnútroštátnych orgánov, ak to príslušné vnútroštátne právo umožňuje.

               (5)

               Spätná väzba k výkonu činnosti zástupcov koordinátora z PVO sa pôvodne poskytovala počas skúšobného obdobia v súlade so zásadami ustanovenými v rozhodnutí Európskej centrálnej banky (EÚ) 2016/3 (ECB/2015/36) (3). Keďže sa toto skúšobné obdobie skončilo, uvedené rozhodnutie by sa malo v záujme zachovania právnej istoty zrušiť.

               (6)

               Skúsenosti získané počas skúšobného obdobia ukazujú, že mechanizmus spätnej väzby pre zástupcov koordinátorov z PVO môže byť užitočný pre zabezpečenie efektívneho fungovania spoločných dohliadacích tímov. Je však potrebné uskutočniť ďalšie posúdenie. Mechanizmus spätnej väzby by sa preto mal ponechať počas ďalšieho skúšobného obdobia v trvaní jedného roka. Následné preskúmanie by sa malo uskutočniť za účelom posúdenia, či by bolo užitočné ponechať mechanizmus spätnej väzby na trvalejšom základe.

               (7)

               Správa o záveroch preskúmania by sa mala podať Rade pre dohľad. Na základe tohto preskúmania by sa mal Rade guvernérov predložiť návrh, či sa má mechanizmus spätnej väzby ponechať alebo nie.

               (8)

               Európsky dozorný úradník pre ochranu údajov bol požiadaný o stanovisko v súlade s článkom 27 nariadenia Európskeho parlamentu a Rady (ES) č. 45/2001 (4) a 7. apríla 2015 vydal stanovisko, v ktorom uznal, že spätná väzba je pre riadenie spoločných dohliadacích tímov potrebná a schválil mechanizmus spätnej väzby, pričom odporučil, aby jeho podrobné fungovanie bolo upravené príslušným právnym predpisom,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia sa uplatňujú vymedzenia pojmov uvedené v článku 2 nariadenia (EÚ) č. 1024/2013 a v článku 2 nariadenia (EÚ) č. 468/2014 (ECB/2014/17).
   Článok 2
   Spätná väzba
   1.   Koordinátori spoločných dohliadacích tímov poskytujú v súlade so zásadami ustanovenými v prílohe I spätnú väzbu zástupcom koordinátora z PVO k výkonu ich činnosti a činnosti ich tímov pri uskutočňovaní úloh a cieľov v rámci spoločných dohliadacích tímov, pričom zohľadňujú kvalifikácie ustanovené v prílohe II.
   2.   Koordinátori spoločných dohliadacích tímov stanovia po porade so zástupcom koordinátora z PVO hlavné úlohy a ciele zástupcu koordinátora z PVO.
   3.   Koordinátori spoločných dohliadacích tímov poskytnú spätnú väzbu za obdobie podliehajúce spätnej väzbe, ktoré sa začína v deň nadobudnutia účinnosti tohto rozhodnutia a končí sa po uplynutí 12 mesiacov.
   Článok 3
   Preskúmanie
   Po skončení obdobia podliehajúceho spätnej väzbe preskúma ECB v spolupráci s príslušnými vnútroštátnymi orgánmi fungovanie mechanizmu spätnej väzby a o svojich zisteniach podá správu Rade pre dohľad. Súčasťou správy by mal byť návrh, či sa má mechanizmus spätnej väzby ponechať.
   Článok 4
   Zrušovacie ustanovenie
   Rozhodnutie (EÚ) 2016/3 (ECB/2015/36) sa týmto zrušuje.
   Článok 5
   Nadobudnutie účinnosti
   Toto rozhodnutie nadobúda účinnosť 15. februára 2017.

      Vo Frankfurte nad Mohanom 10. februára 2017

            Za Radu guvernérov ECB

            prezident ECB

         Mario DRAGHI

      (1)  Ú. v. EÚ L 287, 29.10.2013, s. 63.

      (2)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).

      (3)  Rozhodnutie Európskej centrálnej banky (EÚ) 2016/3 z 18. novembra 2015, ktorým sa ustanovujú zásady poskytovania spätnej väzby k výkonu činnosti zástupcov koordinátora z príslušných vnútroštátnych orgánov v spoločných dohliadacích tímoch jednotného mechanizmu dohľadu (ECB/2015/36) (Ú. v. EÚ L 1, 5.1.2016, s. 4).

      (4)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      PRÍLOHA I

         Zásady poskytovania spätnej väzby k výkonu činnosti zástupcov koordinátora z príslušného vnútroštátneho orgánu v spoločných dohliadacích tímoch jednotného mechanizmu dohľadu

         Zásada 1

         Rozsah spätnej väzby

      Zástupcom koordinátora z príslušných vnútroštátnych orgánov (PVO) v spoločných dohliadacích tímoch jednotného mechanizmu dohľadu (JMD) sa poskytuje spätná väzba, ak pracujú v spoločnom dohliadacom tíme v rozsahu zodpovedajúcom minimálne 25 % z pracovného miesta na plný úväzok, ako je vymedzené v pracovných predpisoch príslušného PVO.

         Zásada 2

         Účel spätnej väzby

      S cieľom podporiť a zlepšiť fungovanie JMD ako celku sa spätná väzba využije na posúdenie výkonu činnosti zástupcov koordinátora z PVO pri uskutočňovaní ich úloh za účelom prehĺbenia ich porozumenia cieľov jednotného mechanizmu dohľadu ako aj ich kvalifikácií ako zástupcov koordinátora z PVO, čo prispeje k zlepšeniu výkonu činnosti a integrácii spoločných dohliadacích tímov.

         Zásada 3

         Postup pre poskytovanie spätnej väzby

                  1.

                  Na začiatku obdobia podliehajúceho spätnej väzbe stanoví koordinátor spoločného dohliadacieho tímu po porade so zástupcom koordinátora z PVO hlavné úlohy a ciele pre každého zástupcu koordinátora z PVO, ktorému sa poskytuje spätná väzba v súlade so zásadou 1. Tieto úlohy a ciele sa zaznamenávajú do formulára JMD pre spätnú väzbu.

                  2.

                  Koordinátor spoločného dohliadacieho tímu poskytuje počas obdobia podliehajúceho spätnej väzbe každému zástupcovi koordinátora z PVO usmernenia a neformálnu spätnú väzbu. Po skončení obdobia podliehajúceho spätnej väzbe koordinátor spoločného dohliadacieho tímu poskytne každému zástupcovi koordinátora z PVO spätnú väzbu tak ústne, ako aj písomne s použitím formulára JMD pre spätnú väzbu. Pred dokončením formulára pre spätnú väzbu má zástupca koordinátora možnosť formálne sa vyjadriť k poskytnutej spätnej väzbe.

                  3.

                  Neformálna spätná väzba aj spätná väzba po skončení obdobia podliehajúceho spätnej väzbe zohľadňujú hlavné úlohy a ciele zástupcu koordinátora z PVO, kvalifikácie v rámci JMD uvedené v prílohe II a príspevok jeho tímu k celkovému fungovaniu spoločného dohliadacieho tímu.

         Zásada 4

         Prístup k spätnej väzbe

                  1.

                  Spätná väzba po skončení obdobia podliehajúceho spätnej väzbe sa môže na základe žiadosti príslušného vnútroštátneho orgánu sprístupniť tomuto príslušnému vnútroštátnemu orgánu, ktorý ju môže použiť v súvislosti s riadením svojich zamestnancov, ak to príslušné vnútroštátne právne predpisy povoľujú.

                  2.

                  Príslušné vnútroštátne orgány sa môžu rozhodnúť, že využijú spätnú väzbu ako dodatočný podklad pre ich vnútorné systémy hodnotenia, ak to príslušné vnútroštátne právne predpisy povoľujú.

                  3.

                  Prístup k spätnej väzbe vrátane jej prenosu sa príslušným vnútroštátnym orgánom poskytne v súlade s článkom 8 písm. a) nariadenia (ES) č. 45/2001.

         Zásada 5

         Ochrana osobných údajov spracovávaných v súvislosti s poskytovaním spätnej väzby

                  1.

                  ECB bude údaje súvisiace so spätnou väzbou spracovávať v súlade s nariadením (EC) č. 45/2001.

                  2.

                  Údaje súvisiace so spätnou väzbou sa môžu použiť len na účely uvedené v zásadách 2 a 4 a uchovávať sa môžu na obdobie maximálne piatich rokov.

      PRÍLOHA II

         Zoznam kvalifikácií, ktoré sú obzvlášť dôležité pre zamestnancov pracujúcich v rámci JMD (kvalifikácie v rámci JMD)

            Odborné znalosti
         : Pozná postupy, metodiky a predpisy v oblasti dohľadu, najmä tie, ktoré sa týkajú JMD, ako aj fungovanie finančných inštitúcií. Sleduje vývoj v týchto oblastiach a uplatňuje vedomosti v príslušných pracovných oblastiach.

            Komunikácia
         : Jasne a zrozumiteľne poskytuje informácie skupinám alebo jednotlivcom, buď ústne, alebo písomne, aby sa zabezpečilo, že porozumejú informácii a jej zmyslu. Počúva ostatných a primerane na nich reaguje.

            Spolupráca
         : Vytvára a udržiava trvalé pracovné vzťahy so spolupracovníkmi založené na spolupráci s cieľom dosiahnuť európske ciele tímu. Vytvára a zachováva užitočné vzťahy s ostatnými s cieľom podporovať tímovú spoluprácu. Aktívne sa delí o údaje, informácie a vedomosti v rámci tímu.

            Odhodlanie pri dosahovaní cieľov
         : Húževnato a vytrvalo uskutočňuje úlohy, hľadá úspešné riešenia, pričom prispôsobuje vlastné správanie tomu, aby našiel vhodný prístup pri dosahovaní úspešného výsledku.

            Úsudok a nástojčivosť
         : Analyzuje a posudzuje situácie, údaje a informácie s cieľom vytvoriť vhodné stratégie, plány a postupy. Rozumie rôznym a protichodným pohľadom na vec a dokáže ich vyjadriť, ak je to potrebné, prispôsobuje prístupy meniacim sa požiadavkám, posudzuje problémy z nových pohľadov a skúma zmýšľanie iných a nimi navrhnuté riešenia. Snaží sa o pochopenie veci pred tým, než poskytne odporúčanie alebo prijme rozhodnutie, pričom získava potrebné úplné a presné informácie, vytvára si zdravý úsudok po zdvorilom položení série nástojčivých otázok a jednostaj skúma prípadné sporné otázky a rôzne informácie.

            Širšie vnímanie súvislostí a prístup orientovaný na budúcnosť
         : Vníma veci v širšom kontexte presahujúcom predmet jeho činnosti tým, že má porozumenie pre iné funkcie/oblasti, uvedomuje si kultúrne odlišnosti a z nich vyplývajúce iné pohľady na vec a posudzuje dosahy svojich rozhodnutí na druhých. Orientuje sa na budúcnosť a predvída budúce možnosti a hrozby, koná tak, aby vytváral príležitosti alebo aby zabránil budúcim sporným situáciám.

            Objektívne, poctivé a nezávislé konanie
         : Koná nezávisle a objektívne, v záujme Únie ako celku, na základe profesionálnych noriem JMD, preveruje okolnosti s cieľom získať úplný a realistický pohľad na situáciu. Usiluje sa obmedziť alebo vylúčiť zaujatosť, predsudky alebo subjektívne hodnotenia tým, že sa opiera o overiteľné údaje a skutočnosti.

            Riadenie tímov v rámci JMD (vzťahuje sa len na riadiacich pracovníkov)
         : Vedie (virtuálne/vzdialené) tímy a usmerňuje ich smerom k dosiahnutiu cieľov tímu. Koordinuje činnosti tímu v rôznych krajinách tým, že poskytuje usmernenia a čo najefektívnejšie používa schopnosti a rozmanitosť členov tímu. Snaží sa obmedziť nejednoznačnosť a vyrovnať sa s ňou a hľadá spôsoby, ako riadiť a plniť si povinnosti za neistých okolností.


title: 2007/662/ES: Rozhodnutie Rady z  9. októbra 2007 , ktorým sa vymenúvajú piati slovinskí členovia a traja slovinskí náhradníci Výboru regiónov

text:
               13.10.2007

               SK

               Úradný vestník Európskej únie

               L 270/17

      ROZHODNUTIE RADY

   z 9. októbra 2007,
   ktorým sa vymenúvajú piati slovinskí členovia a traja slovinskí náhradníci Výboru regiónov
   (2007/662/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh slovinskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku skončenia funkčného obdobia pánov SOVIČA a KOVAČIČA, pani PEČANOVEJ a pánov ŠTEBEHO a HALBA sa uvoľnilo päť miest členov Výboru regiónov. Uvoľnili sa dve miesta náhradníkov Výboru regiónov, a to v dôsledku skončenia funkčného obdobia pána COLARIČA a v dôsledku odstúpenia pána KOVŠEHO. Jedno miesto náhradníka Výboru regiónov sa uvoľnilo v dôsledku vymenovania pani MAJCENOVEJ za členku (zmena mandátu),

         ROZHODLA TAKTO:
   Článok 1
   Za členov a náhradníkov Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               a)

               za členov:

                           pán Franci ROKAVEC, župan Občine Litija,

                           pán Franci VOVK, župan Občine Dolenjske Toplice,

                           pani Irena MAJCEN, županja Občine Slovenska Bystrica (zmena mandátu),

                           pán Aleš ČERIN, podžupan Mestne občine Ljubljana,

                           pani Jasmina VIDMAR, članica občinskega sveta Mestne občine Maribor

                     a

               b)

               za náhradníkov:

                           pán Antón ŠTIHEC, župan Mestne občine Murska Sobota,

                           pán Blaž MILAVEC, župan Občine Sodražica,

                           pán Jure MEGLIČ, podžupan Občine Tržič.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 9. októbra 2007

            Za Radu

            predseda

         F. TEIXEIRA DOS SANTOS

      (1)  Ú. v. EÚ L 56, 25.2.2006, s. 75.